খালেদা জিয়ার মুক্তি দাবি যুক্তরাজ্য বিএনপির
বিএনপির চেয়ারপারসন খালেদা জিয়াকে অবিলম্বে মুক্তি দিতে সরকারের কাছে দাবি জানিয়েছে যুক্তরাজ্য শাখা বিএনপি। 







সম্পূর্ণ অন্যায়ভাবে এক বছর ধরে তাকে বন্দী করে রাখা হয়েছে উল্লেখ করে এর তীব্র প্রতিবাদ জানায় দলটি।  




স্থানীয় সময় শুক্রবার যুক্তরাজ্য বিএনপির সভাপতি এম এ মালিকের সভাপতিত্বে ও সাধারণ সম্পাদক কয়ছর এম আহমেদের পরিচালনায় এক প্রতিবাদ সভায় এই দাবি জানানো হয়।
সভায় আরও বক্তব্য দেন যুক্তরাজ্য বিএনপির সাবেক সহসভাপতি মুজিবুর রহমান, লন্ডন মহানগর বিএনপির সভাপতি তাজুল ইসলাম, যুবদলের সভাপতি রহিম উদ্দিন, সহসাধারণ সম্পাদক মো. মোস্তাফিজুর রহমান, জাসাসের সভাপতি এমাদুর রহমান, আইনজীবী ফোরামের সভাপতি ব্যারিস্টার আবুল মনসুর শাহজাহান প্রমুখ। 
এতে আরও উপস্থিত ছিলেন, সাবেক ছাত্রনেতা মো. মাহবুবুল আলম, তরিকুল ইসলাম, হুমায়ুন কবির, শরীফ মোহাম্মদ করিম, সাইফুল ইসলাম, মোহাম্মদ শামীম পারভেজ জুয়েল, মো. মিলন, হোসেন ইমাম তৌফিক, মারুফ হোসাইন, মো. দেলোয়ার হোসাইন, মোহাম্মদ তারেক ইকবাল, মো. সাব্বির হোসাইন, মোহাম্মদ ওমর ফারুক, রাজু আহমেদ, মো. ইমরান হোসেন প্রমুখ।

বিএনপির চেয়ারপারসন খালেদা জিয়াকে অবিলম্বে মুক্তি দিতে সরকারের কাছে দাবি জানিয়েছে যুক্তরাজ্য শাখা বিএনপি।